Document ID: 32006D0017

32006D0017
L 011/33
SLUŽBENI LIST EUROPSKE UNIJE
11.01.2006.
ODLUKA KOMISIJE
od 11. siječnja 2006.
o izmjeni Dodatka A Prilogu V. uz Akt o pristupanju iz 2003. u pogledu nekih objekata u sektorima mesa i mlijeka u Češkoj Republici
(priopćeno pod brojem dokumenta C(2005) 6052)
(Tekst značajan za EGP)
(2006/17/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Akt o pristupanju Češke, Estonije, Cipra, Latvije, Litve, Mađarske, Malte, Poljske, Slovenije i Slovačke, a posebno njegov Prilog V., poglavlje 3., odjeljak A (1), stavak (d),
budući da:
(1)
Češkoj Republici su bila odobrena prijelazna razdoblja za neke objekte navedene u Dodatku A (1) Prilogu V. uz Akt o pristupanju iz 2003.
(2)
U skladu sa službenom izjavom češkog nadležnog tijela, neki objekti su završili postupak modernizacije i sada su potpuno sukladni sa zakonodavstvom Zajednice. Neki objekti su prestali s obavljanjem djelatnosti za što su dobili prijelazno razdoblje. Ti objekti se stoga moraju izbrisati s popisa objekata u prijelaznom režimu.
(3)
Status tri objekta za proizvodnju mesa i njihovo ponovno razvrstavanje kao objekata niskog kapaciteta je još uvijek predmet rasprave s češkim nadležnim tijelom. Potrebno je predvidjeti još nešto dodatnog vremena za razjašnjenje tog statusa.
(4)
Dodatak A Prilogu V. uz Akt o pristupanju iz 2003. potrebno je stoga odgovarajuće izmijeniti. Zbog jasnoće potrebno ga je zamijeniti.
(5)
Stalni odbor za prehrambeni lanac i zdravlje životinja obaviješten je o mjerama predviđenim ovom Odlukom,
DONIJELA JE OVU ODLUKU:
Članak 1.
Dodatak A Prilogu V. uz Akt o pristupanju iz 2003. zamjenjuje se tekstom iz Priloga ovoj Odluci.
Članak 2.
Ova Odluka je upućena državama članicama.
Sastavljeno u Bruxellesu 11. siječnja 2006.

Labels: 17
7
0
18
15